Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: 42/2005. (XI. 14.) AB határozat, ABH 2005, 504,
Paragraph Index: 1315

42/2005. (XI. 14.) AB határozat, ABH 2005, 504, 517–518.) nem következik annak tilalma, hogy a törvényben bûncselekménnyé nyilvánított magatartások elkövetõinek megbüntetése más, a büntetõjogi jogkövetkezményeknél (dogmatikailag) enyhébb szankciók, így például fegyelmi fenyítések alkalmazásával történhessen. Az Alkotmánybíróság több határozatban megállapította, hogy a bûncselekménnyé nyilvánításnál, a büntetési rendszer kialakításánál, valamint a felelõsség alóli mentesülés szabályainak meghatározásánál széles körben érvényesül a törvényhozó szabadsága [41/2007. (VI. 20.) AB határozat, ABH 2007, 551, 558–561.; 13/2002. (III. 20.). AB határozat, ABH 2002, 85, 90–91.; 54/2004. (XII. 13.) AB határozat, ABH 2004, 690, 757–758.]. Az 1214/B/1990. AB határozat (ABH 1995, 571.) elvi tételként rögzítette: „[az] Alkotmánybíróságnak nincs jogosítványa a büntetõpolitika által megfogalmazott szükségletek, követelmények és célok helyességérõl és indokairól, így különösen azok célszerûségérõl és hatékonyságáról határozattal dönteni. Az Alkotmánybíróság a normában testet öltött politikai döntés alkotmányosságáról vagy alkotmányellenességérõl határozhat. Ezt viszont olyan alkotmányossági vizsgálat keretében cselekszi, amelynek során figyelemmel van nemcsak az alaptörvény textusára, hanem annak normatív és intézményes összefüggéseire, és ugyanígy tekintettel van a Btk. rendelkezéseire és intézményeinek koherenciájára. Az Alkotmánybíróságnak tehát arra van jogosítványa, hogy a büntetõpolitika alkotmányos korlátait állapítsa meg, de ne a politika tartalmáról döntsön, ennek során pedig különös tekintettel legyen az alapjogok védelmének alkotmányos büntetõjogi garanciáira.” (ABH 1995, 571, 573–574.) Az Alkotmánybíróság álláspontja szerint ilyen, a törvényhozó kompetenciájába tartozó büntetõpolitikai döntés, hogy a katonai vétségek esetében lehetõség legyen az egész büntetõeljárás, vagy csupán a vádemelés és a bírósági eljárás kiiktatására, és a büntetõjogi felelõsségre vonás helyett a felelõsségi rendszerben enyhébb forma, a fegyelmi felelõsség érvényesítésére. E büntetõpolitikai döntés jogi szabályozása azonban nem lehet ellentétes az Alkotmány rendelkezéseivel. 2.2. A Be. 485/A. és 485/B. §-aiban szabályozott intézmény és a bírósághoz fordulás joga viszonyának megítélésében az Alkotmánybíróság alapkérdésnek tekintette a terhelt rendelkezési jogának törvényhozói elismerését. Az Alkotmánybíróság gyakorlatában az emberi méltóságból levezetett alkotmányos önrendelkezési szabadság

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes